cyanic-selkie/wikianc huggingface dataset:
Pyhäjärvi (Saarijärvi)
Historiaa
Pyhäjoen patoaminen on vaikuttanut, paitsi joen vedenlaatuun, niin myös Iso-Lumperoisen ja Pieni-Lumperoisen vedenlaatuun. Kun näiden vedenlaadun heikkenemistä tutkittiin, aloitettiin vuonna 1991 Pyhäjoen juoksutus uudelleen 0,3 m³/s keskivirtaamalla. Iso-Lumperoisen vedenlaatu parani hieman, mutta Pieni-Lumperoisen ei mainittavasti.
Uuden säännöstelytavan suunnittelussa huomioitiin eri asinaosaisia äänestyttämällä erilaisia vaihtoehtoja. Eturyhmät neuvottelivat muutostavasta keväällä 1997 ja 17.6.1997 tehtiin lopullinen valinta. Työryhmän valinta esiteltiin yleisölle 9.9.1997 Saarijärven kaupungintalolla. valinta Uusi säännöstelysääntö otettiin vedenkorkeusrajojen osalta 28.8.1998, Pyhäjoen juoksutussääntö toteutettiin 15.10.1998 ja Pyhäjoen maapadon pysyvätmuutostyöt saatiin päätökseen keväällä 1999.
Vesistösuhteet
Pyhäjärven lähialueella (14.681) ei Pyhäjärven lisäksi ole montakaan järveä tai lampea. Rahkolankylässä sijaitsee pieni Kuhnonlampi (1 ha), joka laskee suoraan Kuhnonlahteen. Palavalahteen laskee Piippupuro, joka on Kaukuunlammen (21 ha) laskupuro. Ahvenlampi (17 ha) sijaitsee Parantalassa ja sillä on lyhyt oja Kaikkarlahteen. Muut lähialueen lammet sijaitsevat hieman pohjoisempana. Muun muassa Paskolammella (2 ha), Raatolammella, Kankkulammella (2 ha) ja Porttilammella (1 ha) on yhteinen laskuoja Humalapuro, joka laskee Majasaaren suojaan Humalalahteen. Idempänä sijaitseva Hirvaslampi (6 ha) laskee vuorostaan Kurjenlahteen. Vuosjoki laskee Koskenlahteen Pyhäkosken viereen. Sen valuma-alueella sijaitsevat esimerkiksi Saarijärvi (125 ha), Suolikko (89 ha) ja Haapalampi (15 ha). Kekkilänlahden pienellä Harjunpurolla on valuma-alueella kaksi lampea: Huosiaislampi (3 ha) ja Mäkilampi (3 ha). Kekkilänlahteen laskee myös Pohjapuro, jonka valuma-alue on laajempi. Sen kaukaisen Kourajärven (20 ha) lisäksi on siellä vain pikkulampia. Pöykynjoki laskee Pöykynlahteen, mutta sen valuma-alueen vähälukuiset lammet ovat pieniä ja ne sijaitsevat kaukana. Sen sijaan Pöykynlahden itärantaan laskevalla Kolunpurolla on lähellä Kantolampi (4 ha) ja Kolunlampi (3 ha). Ison Suojärven valuma-alueen laskujoki on nimeltään Peltojoki. Sen valuma-alueen kolme suurinta järveä ovat lähellä sijaitsevat Iso Suojärvi (252 ha) ja Pieni Suojärvi (12 ha) sekä kauempana sijaitseva Kohmujärvi (136 ha).
Freyung
Freyung on kaupunki Baijerin osavaltiossa Saksassa. Kaupungissa asui vuoden 2020 lopussa 7 135 asukasta ja sen pinta-ala on 48,64 neliökilometriä. Kaupungista on kotoisin mäkihyppääjä Severin Freund.
Painstream
Painstream on suomalainen hardcore punk -yhtye, joka perustettiin Turussa vuonna 2000.
Missä rastamies nukkuu
Missä rastamies nukkuu on Pelle Miljoonan neljäs kaunokirjallinen teos. WSOY julkaisi sen vuonna 1995.
Juoni
Bändi hukassa -kirjasta tutun Johnnyn tarina jatkuu, kun päähenkilö Sebastian on lähtenyt Prahaan tekemään haastattelua hänestä Tähtivaeltajaan, sekä tuomaan rojaltit hänen levystään. Johnny menee naimisiin Claran kanssa, joka on puoliksi romanialainen ja mustalainen. He lähtevät pakettiautolla matkalle Romaniaan etsimään pienessä kylässä sijaitsevaa Claran isoisän taloa. Sebastian lähtee matkalle mukaan kuskiksi. Matkan aikana he pelastavat Claran isän (jonka Sebastian sattumalta on nähnyt) sirkuksesta, jossa hän on töissä tyrannimaisen sirkuksen johtajan alamaisena. Eräässä mustalaisleirissä Sebastian kohtaa kauniin Batzeban, jonka kanssa rakastelee. Seurue pääsee perille talolle, josta löytävät isoisän kuolleena. Johnny ja Clara jäävät pitämään tilaa, ja Sebastian elelee aikansa mukana, kunnes palaa takaisin Suomeen. Puolen vuoden kuluttua Sebastian saa terveiset videonauhalla, jossa Johnny ja Clara esittelevät vihannoivaa tilaansa, kertovat saavan oman lapsen (kahden adoptoidun lisäksi). Lisäksi Batzeba on myös tullut raskaaksi ja saanut lapsen.
Viena (nimi)
Viena on suomalainen naisen etunimi. Nimi on mahdollisesti muunnelma nimestä Vieno, mutta viittaa toisaalta myös Vienan Karjalaan.
Digi- ja väestötietoviraston tietojen mukaan Viena-nimen on 1900-luvun alusta vuoden 2019 loppuun mennessä saanut 1030 naista ja alle 10 miestä.
1946
Vuosi 1946 oli normaalivuosi, joka alkoi tiistaista.
Oulujoki
Oulujoki on 106 km pitkä joki Pohjois-Suomessa. Se on Oulujärven laskujoki, joka laskee Perämereen Oulussa. Se on Pohjois-Pohjanmaan ja Kainuun pääjoki, ja suurin osa Kainuusta kuuluu sen valuma-alueeseen eli Oulujoen vesistöalueeseen.
Oulun asukkaista suurin osa saa talousvetensä puhdistetusta Oulujoen vedestä.
Oulujoki oli maan tunnetuin tervan kuljetusreitti, mutta tervakulttuuri menetti suurimman merkityksensä puulaivoista metallirunkoisiin siirryttäessä.
Sivujoet
Oulujoen sivujoet rannikolta sisämaahan päin lukien ovat:
Kalastus
Koska Oulujoki ja sen sivujoet on määritelty vaelluskalajoeksi, yleiskalastusoikeus ei päde siellä. Poikkeuksena onkiminen ja pilkkiminen on sallittu Oulujoen pääuomassa välillä Merikosken voimalan yläpuoli – Jylhämän padon alapuoli.
Ennen voimalaitosten rakentamista Oulujoki oli yksi Euroopan parhaista lohijoista. Patoaminen lopetti lohen nousun luontaisille lisääntymisalueille, jotka ovat olleet pääuomassa ja jopa Suomussalmella asti. Luontaista kantaa pyritään elvyttämään siirtoistutuksin. Jokeen istutetaan myös 0,5 – 1,5 kg painoisia kirjolohia, kuhaa ja taimenta.
Vuonna 2003 Merikosken voimalaitokseen valmistui kalaporras, jota pitkin lohi ja muut kalat pääsevat nousemaan Muhokselle Montan voimalaitokselle asti. Lohelle avautui periaatteessa kutupaikkoja Muhosjokeen ja Sanginjokeen.
Ympäristöasiat
Oulujoen-Iijoen vesienhoitoalueella vesien tilaa heikentää laajalti hajakuormitus, joka on valtaosin peräisin maa- ja metsätaloudesta sekä haja-asutuksesta. Vesienhoitotoimenpiteiden toimeenpanossa on tapahtunut esimerkiksi yhdyskuntasektorilla ja teollisuudessa merkittävää kehitystä 2010-luvun alkupuolella. Vastaavasti maatalouden, metsätalouden ja haja-asutuksen toimenpiteiden toteutuksessa on ollut vajetta. Rehevöityneen vesistön tila paranee hitaasti.
Oulujoen vesistöalueella kaivostoimintaa harjoittavat Mondo Minerals Oy Sotkamossa, Tulikivi Oy Suomussalmella sekä Terrafame Sotkamon Talvivaaran kaivoksella. Kaivosten puhdistetuissa jätevesissä on muun muassa arseenia ja nikkeliä. Paperi- ja sellu- sekä kemianteollisuudesta pääsee rannikkovesiin orgaanisia klooriyhdisteitä, mutta myös nikkeliä ja elohopeaa. Kuormituksen määrä on vähentynyt viime vuosikymmeninä. Turvetuotanto aiheuttaa kiintoaine- ja ravinnekuormistusta ja lisää humuspitoisuutta. Vesistöalueen latvoilla on kalankasvatuslaitoksia.
Oulujoen voimalaitokset
(suluissa valmistumisvuodet)
Merikosken voimalaitoksen omistaa Oulun Energia. Muut ovat valtiollisen energiajätin Fortum Oyj:n omistuksessa.
Lusto
Lusto voi viitata johonkin seuraavista:
Twisted Reaction
Twisted Reaction (oik. Edvin Alperavitch) on israelilainen psytrance-artisti. Hänen esikoisalbuminsa Action! julkaistiin vuonna 2006.
Albumit
Action! (2006)
Afrikanviiriäinen
Afrikanviiriäinen (Coturnix delegorguei) on peltokanaheimoon ja viiriäisten sukuun kuuluva kanalintu. Lajia esiintyy Afrikassa. Afrikanviiriäisen ruoka koostuu ruohokasvien siemenistä ja pienistä selkärangattomista.
Wylie Gibbs
pienoiskuva|Wylie Gibbs vuonna 1964. Wylie Talbot Gibbs (s. 26. heinäkuuta 1922) on australialainen poliitikko ja lääkäri. Hän syntyi Queenslandissa ja opiskeli Ipswich Boys' Grammar Schoolissa ja Queenslandin yliopistossa. Hän on työskennellyt kirurgina. Hänet valittiin Australian edustajainhuoneeseen Bowmanin vaalipiiristä liberaalina vuonna 1963; hän voitti Jack Comberin.
Vuonna 1969 Gibbs menetti paikkansa Leonard Keoghille. Hänestä tuli Australian Pharmaceuticals Manufacturers' Associationin toimeenpaneva johtaja.
Syven
Syven on suomalainen ambient-, neofolk- ja metallimusiikkia yhdistelevä yhtye, joka perustettiin Riihimäellä vuonna 2007. Yhtyeeseen kuuluvat multi-instrumentalisti Aslak Tolonen ja laulaja Andy Koski-Semmens.
Latvian rautatieliikenne
thumb|Latvian rautatieverkosto Latvian rautateillä on käytössä 1 520 millimetrin raideleveys. Aikaisemmin Latviassa on ollut käytössä eri raideleveyksisiä rautateitä, kuten 1 435 mm:n normaaliraiteisia ja 750 mm:n kapearaiteisia rautateitä. Latvian rautatieyhtiö on Latvijas dzelzceļš (LDz).
Matkustajaliikennettä hoitaa Pasažieru vilciens. Matkustajaliikenne on keskittynyt Riian ympärille, jossa ajetaan lähiliikennettä DR1A-dieselmoottorijunilla ja ER2-sähkömoottorijunilla. Maan sisäistä kaukoliikennettä on vain Riiasta Väinänlinnaan, Liepājaan, Ventspilsiin ja Rēzekneen. Ulkomaanliikennettä on Moskovaan, Pietariin, Vilnaan, Homeliin, Baranavitšyyn ja Simferopoliin. Ulkomaanreittejä hoitaa LDZ Cargo. Sähköistetyissä radoissa on 3 kV:n tasavirtajärjestelmä, mutta se aiotaan muuttaa 25 kV:n vaihtovirtajärjestelmäksi.
Sanoma News
Sanoma News Oy (vuoteen 2008 Sanoma Osakeyhtiö) oli Sanoma Oyj:n tytäryhtiö. Sanoma News oli myös yksi konsernin liiketoimintaryhmistä ja Suomen johtava sanomalehtien kustantaja. Tunnetuimman julkaisunsa Helsingin Sanomien lisäksi Sanoma News kustansi valtakunnallisia ja alueellisia päivälehtiä ja kaupunkilehtiä sekä näihin liittyviä verkkopalveluja. Yhtiön toimitusjohtaja oli vuosina 2004–2010 Mikael Pentikäinen. Pekka Soini aloitti Sanoma Newsin toimitusjohtajana vuonna 2011.
Vuoden 2014 alussa Sanoma News Oy, Sanoma Entertainment Finland Oy ja Sanoma Magazines Finland Oy yhdistyivät uudeksi yhtiöksi, Sanoma Media Finland Oy:ksi.
Arvostelua
Vuonna 2009 Sanoma News päätti muuttaa freelanceriensa sopimusehtoja niin, että tekijänoikeudet siirtyvät suoraan yhtiölle, joka voi julkaista materiaalia useissa medioissa ilman erillistä korvausta, kuitenkin siten, että oikeudellisen vastuun kantaisi tekijä.
Indra (psytrance-artisti)
Indra, oikealta nimeltään Oshri Krispin on Israelista kotoisin oleva psytrance-artisti. Häneltä on ilmestynyt seitsemän pitkäsoittoa, joista viimeisin Seven vuonna 2012.
DNA (täsmennyssivu)
DNA voi deoksiribonukleiinihapon lisäksi tarkoittaa ainakin seuraavia asioita:
Providence Bruins
Providence Bruins on AHL-liigassa pelaava yhdysvaltalainen jääkiekkoseura. Sen kotipaikka on Rhode Islandin osavaltion pääkaupunki Providence. Providence Bruins on NHL-seura Boston Bruinsin farmijoukkue.
Historia
Providence Bruins perustettiin vuonna 1992 Maine Marinersin muuttaessa Providenceen. Mike O'Connell oli joukkueen ensimmäinen päävalmentaja. Joukkueen ensimmäinen voitto tuli 16. lokakuuta 1992 Hershey Bearsista maalein 9–3. Jim Vesey laukaisi joukkueen historian ensimmäisen maalin, ja Jozef Stümpel teki ensimmäisen hattutempun. 17. tammikuuta 1995 joukkue isännöi ensimmäistä kertaa AHL All-Star -tapahtumaa.
Joukkue kaudella 2023–2024
(Tilanne 17. elokuuta 2023)
Joukkueenjohto
Lähde: EliteProspects
Killer Aspect
thumb|450px|Killer Aspect esiintymässä. Killer Aspect on suomalainen rockyhtye, joka perustettiin Helsingissä vuonna 2004.
Historia
Killer-yhtyeessä soittaneet basisti Timo Huhtala ja rumpali Teijo Jämsä sekä yhtyeissä The Winyls ja Personal Aspect kitaraa soittanut Samuli Relander perustivat Killer Aspectin alun perin nimellä Cabincrew vuonna 2004. Kun ilmeni, että toinen yhtye käyttää jo nimeä Cabin Crew, nimi vaihdettiin Killer Aspectiksi, joka juontui jäsenten entisten yhtyeiden, Killer ja Personal Aspect, nimistä.
Luettelo suomalaisista elokuvajulkaisuista
Tämä on luettelo Suomessa ilmestyneistä elokuviin liittyvistä lehdistä ja verkkojulkaisuista.
Internetsivustot
Arvio on summittainen näkemys sivuston vaikutuksesta.
All the Good Shit: 14 Solid Gold Hits 2000–2008
All the Good Shit: 14 Solid Gold Hits 2000–2008 on Sum 41:n ensimmäinen virallinen kokoelmajulkaisu. Se julkaistiin 17. maaliskuuta 2009. Levy julkaistiin Japanissa jo 26. marraskuuta 2008 nimellä ''The Best of Sum 41: 8 Years of Blood, Sake and Tears 2000–2008.
Albumi sisältää kaikki yhtyeen singlet (pois lukien ”Some Say” ja ”No Reason”), sekä yhden uuden kappaleen ”Always” ja kaksi live-versiota. ”Makes No Difference” on uudelleen nauhoitettu tätä julkaisua varten, joten se poikkeaa Half Hour of Power ja All Killer No Filler -albumeissa ilmestyneestä versiosta.
Albumista julkaistiin myös erikoisversio, jossa mukana tulee DVD, joka sisältää kaikki yhtyeen musiikkivideot (pois lukien ”Some Say” ja ”Handle This”).
Mini World Cup
Mini World Cup on alle 16-vuotiaiden miesten seurajoukkueiden kansainvälinen jääpallon maailmancupkilpailu. Maailmancupturnaus pelataan vuosittain ennen kansallisten sarjojen alkua Bollnäsissä, Ruotsissa. Ensimmäisen kerran Mini World Cup järjestettiin 1986.
Talviklassikko
thumb|upright|Tapahtuman juliste vuonna 2011. thumb|Tapahtuman katsomokartta vuosina 2011–2012.
Talviklassikko oli nimitys jääkiekon ulkoilmaottelulle, joka pelattiin kolmesti vuosina 2011, 2012 ja 2014 Helsingin olympiastadionilla. Otteluissa kohtasivat Helsingin paikallisseurat Jokerit ja HIFK. Ottelut olivat jääkiekon SM-liigan runkosarjan otteluita, eli otteluista jaettiin normaalit sarjapisteet. Talviklassikko-tapahtuman järjestämisvastuu vaihteli vuorovuosin Jokereiden ja HIFK:n välillä. Riskit ja voitot jaettiin vuosittain siten, että järjestäjä kantoi taloudellisen vastuun ja vierasjoukkue sai 20 prosenttia mahdollisesta liikevoitosta. Stadionin katsomo jaettiin molempien joukkueiden katsomonosiin.
Ennen Talviklassikkoja Olympiastadionilla oli pelattu jääkiekkoa välirauhan aikaan vuonna 1941.
Keväällä 2013 Talviklassikkoa ei järjestetty, koska jalkapallomaajoukkueen ohjelmassa oli MM-karsintaottelu kesäkuun alussa olympiastadionilla. Aikaisen ajankohdan vuoksi stadionin nurmi olisi todennäköisesti pitänyt korvata ulkomaisella siirtonurmella, mikä osoittautui liian kalliiksi vaihtoehdoksi. Talviklassikon sijaan tamperelaiset Tappara ja Ilves kohtasivat Open Ice Winter Classic Tampere -ulkoilmaottelussa 14. joulukuuta 2013.
Talviklassikko 2011
Ensimmäinen SM-liigan Talviklassikko pelattiin olympiastadionilla 5. helmikuuta 2011, ottelun voitti HIFK maalein 4–3. Ottelu keräsi yleisöä 36 644. Lukema oli uusi Pohjoismaiden ennätys jääkiekko-ottelun yleisömäärässä. Edellinen ennätys saavutettiin Ruotsissa pelatussa ulkoilmaottelussa kaudella 2009–2010; 31 144 katsojaa.
Tapahtuman budjetti oli miljoona euroa. Tapahtuman taloudellisen riskin kantoi ottelun kotijoukkueeksi merkitty Jokerit.
Pelaajien ottelussa käyttämät pelipaidat huutokaupattiin ottelua seuranneen viikon aikana Huuto.net-verkkosivulla. Huutokauppa osoittautui menestykseksi – HIFK:n Mikael Granlundin paita huudettiin hintaan 10 022 euroa ja ottelun parhaan pelaajan, HIFK:n kapteenin Ville Peltosen paita hintaan 9 001 euroa. Huutokaupan tuotto – 44 500 euroa – lahjoitettiin Suomen Icehearts ry:lle, joka tekee ennalta ehkäisevää lastensuojelutyötä joukkueurheilun avulla koulussa ja vapaa-ajalla.
Talviklassikko 2012
Talviklassikko päätettiin pelata myös kaudella 2011–2012, mutta aluksi Olympiastadionin hallitus kielsi sen pelaamisen. Myöhemmin stadionin hallitus kuitenkin antoi luvan ottelun järjestämiseen. Ottelu pelattiin 4. helmikuuta 2012. Ottelun järjestämisvuoro oli Helsingin IFK:lla, joka voitti myös tämän Talviklassikon, tosin se oli edellisvuotista tiukempi, ja 3–2 voitto ratkesi HIFK:lle vasta voittomaalikilpailussa.
Talviklassikko 2014
Kauden 2014 Talviklassikko järjestettiin 1. maaliskuuta 2014 Olympiastadionilla. Ennen ottelua HIFK:n ja Jokerien keskinäisten runkosarjaotteluiden voitot olivat tasan 105–105 ja joukkueiden viimeistä kohtaamista mainostettiin otteluna, joka ratkaisee Stadin herruuden. HIFK voitti ottelun maalein 2–1 ja siirtyi keskinäisissä otteluissa 106–105-johtoon vieden näin Stadin herruuden.
Edvard Jokela
Edvard Nikolai (Edv. N.) Jokela (aikaisemmin Astrén) (10. lokakuuta 1889 Ulvila – 8. syyskuuta 1929 Helsinki) oli suomalainen ammattiyhdistysjohtaja ja kansanedustaja.
Jokelan vanhemmat olivat vuokraaja Juho Edvard Astrén ja Josefina Friberg. Käytyään kansakoulun Jokela työskenteli saha- ja rautatierakennustyömiehenä Ulvilassa vuoteen 1914 saakka ja sen jälkeen satamatyömiehenä Helsingissä. Jokela toimi ammattiyhdistysliikkeessä Suomen saha-, kuljetus- ja sekatyöväen liiton matka-asiamiehenä ja 1927–1929 Suomen kuljetustyöläisten liiton puheenjohtajana. Jokela hoiti myös Suomen Ammattijärjestön (SAJ) puheenjohtajuutta joulukuusta 1926 joulukuuhun 1927 kun varsinainen puheenjohtaja Matti Paasivuori oli ministerinä Väinö Tannerin hallituksessa.
Poppelikeltayökkönen
Poppelikeltayökkönen (Xanthia ocellaris) on Suomessa erittäin harvinainen tarhayökkösiin kuuluva yöperhonen.
Koko ja ulkonäkö
Muunteleva laji, jonka yleisväritys vaihtelee vaaleanruskeasta tummanharmaaseen. Sisempi ja ulompi poikkiviiru ovat kaksinkertaiset ja kaksoisviirun väliin jäävä alue on yleisväriä vaaleampi, mutta ne erottuvat hyvin vaihtelevasti. Rengastäplä ja munuaistäplä ovat pohjavärin väriset mutta vaaleareunaiset ja munuaistäplän takanurkassa on musta, terävästi valkeakeskustainen täplä. Ulomman poikkiviirun ulkopuolelta siipi on usein tummempi. Siipisuonet erottuvat vaaleina pitkittäisviiruina. Takasiivet ovat vaaleat, takareunastaan hieman tummemmat. Siipiväli 33–40 mm.
Rämelehtimittari
Rämelehtimittari (Scopula virgulata) on melko harvinainen lehtimittareihin kuuluva perhoslaji. Suomen lajiston uhanalaisluokituksessa 2010 se on luokiteltu vaarantuneeksi (VU).
Poppelikeltayökkönen
Levinneisyys ja lentoaika
Suomessa poppelikeltayökkönen on satunnainen harhailija, joka tavattiin ensimmäisen kerran vasta vuonna 2004 ja yksilöitä on tavattu kaikkiaan vain muutama. Perhoset lentävät yhtenä sukupolvena syyskuusta lokakuulle.
Elinympäristö ja elintavat
Etelämpänä Euroopassa laji elää erilaisilla avoimilla paikoilla, kuten tienvieruksilla, rannoilla ja puistoissa. Toukka elää aluksi puissa ja siirtyy myöhemmin syömään ruohovartisia kasveja. Kotelovaihe tapahtuu löyhässä kotelokopassa maassa. Muna talvehtii ravintokasvin oksalla.
Rämelehtimittari
Levinneisyys ja lentoaika
Rämelehtimittarilla on useita eri alalajeja, joiden levinneisyydet kattavat suuren osan Eurooppaa Portugalista Venäjälle. Idässä elinalue jatkuu Siperian poikki Koreaan saakka. Ruotsissa lajia tavataan ainoastaan Gotlannissa. Suomessakin se on hyvin paikoittainen ja levinneisyys rajoittuu aivan maan eteläisimpiin osiin. Perhoset lentävät yhtenä sukupolvena kesäkuun puolivälistä heinäkuun alkupuolelle huipun sijoittuessa kesä-heinäkuun vaihteeseen. Etelä-Euroopassa lajilla on 2–3 sukupolvea vuodessa.
Poppelikeltayökkönen
Ravintokasvi
Toukka elää mustapoppelilla (Populus nigra) ja pajuilla, myöhemmin erilaisilla ruohovartisilla kasveilla.
Rämelehtimittari
Elinympäristö ja elintavat
Suomessa rämelehtimittari elää nimensä mukaisesti rämeillä. Keski-Euroopassa tyypillinen elinympäristö on kuitenkin nummi tai hiekkamaa ja Siperiassa arojen rinteet. Se on esiintymiseltään hyvin paikoittainen, mutta sopivalla paikalla yksilöitä voi olla paljonkin. Koiraat lentelevät pääasiassa illalla ja yöllä, naaraat joskus myös päivällä. Perhoset tulevat valolle. Keskenkasvuinen toukka on talvehtiva elämänvaihe.
Suomen lisäksi myös Ruotsissa laji on luokiteltu vaarantuneeksi.
Ravintokasvi
Toukka syö mustikkaa (Vaccinium myrtillus).
Jumalten taistelu
Jumalten taistelu on Desmond Davisin ohjaama brittiläis-yhdysvaltalainen fantasiaseikkailuelokuva, joka sai ensi-iltansa vuonna 1981. Fantasiaseikkailun pääosissa ovat Harry Hamlin (Perseus), Laurence Olivier (Zeus), Judi Bowker (Andromeda), Maggie Smith (Thetis) ja Burgess Meredith (Ammon). Jumalten taistelu kertoo Zeuksen (Laurence Olivier) kuolevaisesta pojasta Perseuksesta (Harry Hamlin), jonka täytyy pelastaa rakkaansa pahan jumalattaren (Maggie Smith) vihalta.
Warner Brothers julkaisi elokuvan uudelleenfilmatisoinnin 3D:nä 2. huhtikuuta vuonna 2010. Elokuvan romaanin kirjoitti Alan Dean Foster; romaani julkaistiin vuonna 1981.
Tuotanto
Harry Hamlin ja Ursula Andress alkoivat seurustella elokuvan kuvauksien aikana. Heidän Dimitri-poikansa syntyi vuonna 1980 elokuvan valmistumisen jälkeen. Hamlin ja Andress erosivat vuonna 1982.
Elokuvan käsikirjoittaja Beverley Cross oli elokuvan tekemisen aikaan naimisissa Thetistä näytelleen Maggie Smithin kanssa. He olivat menneet naimisiin vuonna 1975; avioliitto päättyi Crossin kuolemaan 1998.
Julkaisu ja vastaanotto
Jumalten taistelu sai ensi-iltansa Yhdysvalloissa 12. kesäkuuta vuonna 1981. Suomessa elokuva julkaistiin 26. heinäkuuta 1981 Karkkilassa, mutta laajaan teatterilevitykseen elokuva pääsi 6. marraskuuta 1981. Metro-Goldwyn-Mayer toimi elokuvan levittäjänä. Jumalten taistelu tuotti Pohjois-Amerikassa 41 092 328 dollaria. Jumalten taistelu oli vuoden 1981 11. menestynein elokuva.
Elokuvalla on Rotten Tomatoes -sivustolla 68 prosentin "tuore" arvosana, joka perustuu 37:aan arvosteluun. Jumalten taistelua pidetään fantasiaelokuvan klassikkona. Elokuva on ollut ehdolla American Film Instituten 10 Top 10 -fantasiaelokuvalistalle.
Martina Miceli
Martina Miceli (s. 22. lokakuuta 1973 Rooma) on italialainen vesipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa. Vuoden 2008 kesäolympialaisissa Pekingissä hän kuului kuudenneksi sijoittuneeseen joukkueeseen.
Geo
Geo on kansainvälinen aikakauslehti. Suomessa lehteä kustansi vuodesta 2008 elokuuhun 2015 Sanoma ja syyskuusta 2015 toukokuuhun 2020 Fokus Media. Suomen Geo-lehti ilmestyi 10 kertaa vuodessa. Lehden päätoimittaja oli Anu Piippo. Geo-lehti ilmestyi Suomessa viimeisen kerran 20.5.2020.
Ricardo Rodríguez
Ricardo Valentine Rodríguez de la Vega (14. helmikuuta 1942 México City, Meksiko – 1. marraskuuta 1962 México City, Meksiko) oli meksikolainen F1-kuljettaja ja Pedro Rodríguezin nuorempi veli. Hän osallistui kuuteen F1-osakilpailuun kausina 1961–1962. Hän saavutti yhteensä 4 MM-pistettä kaudella 1962 ollen parhaimmillaan neljäs Belgian GP:ssä.
Geo
Geo perustettiin Saksassa vuonna 1976. Sen jälkeen se on ilmestynyt yli 20 maassa, muun muassa Saksassa, Ranskassa ja Espanjassa. Suomessa lehti lanseerattiin maaliskuussa 2008. Lehti viettää vuonna 2018 Suomessa kymmenvuotisjuhlaa uudistaen ulkoasuaan ja sisältöään.
Ricardo Rodríguez
Ricardo pääsi Ferrarin kuljettajaksi vuoden 1961 Italian GP:hen johtaen kilpailua yhdessä Phil Hillin ja Richie Gintherin kanssa, kunnes moottori petti bensapumpun hajottua. Hänestä tuli tuolloin nuorin osakilpailuun startannut kuljettaja. Seuraavana vuonna hän oli parhaimmillaan toinen Paun GP:ssä voittaen myös Targa Florion kilpailun yhdessä Olivier Gendebienin ja Willy Mairessen kanssa.
Ricardo kirjoitti sopimuksen Lotus-tallin kanssa, mutta kuoli Meksikon GP:n harjoituksissa ajaen liian kovaa pelättyyn Peraltaldan mutkaan. Hän osui ulostulossa oleviin tynnyreihin ja menehtyi vammoihinsa. 20-vuotias Rodríguez on nuorin F1-turmassa kuollut. Meksikoon julistettiin kansallinen surupäivä.
Wyrd (yhtye)
Wyrd on suomalainen black metal -yhtye. Alun perin Hellkult-nimellä perustetun yhtyeen perustivat Azaghal-yhtyeen Narqath (Tomi Kalliola) ja rumpali Kalma (Ville Pallonen ) Hyvinkäällä vuonna 1997. Nykyään Kalman paikalla rumpalina toimii JL Nokturnal (Jani Loikas ). Kappaleiden sanoitukset käsittelevät vanhaa kansanperinnettä ja pohjoismaalaista mytologiaa. Yhtyeen nimi on muinaisenglantia ja on suomeksi 'kohtalo'.
Kahvia ja tupakkaa
Kahvia ja tupakkaa on Jim Jarmuschin ohjaama ja käsikirjoittama amerikkalais-japanilais-italialainen elokuva vuodelta 2003. Kahvia ja tupakkaa koostuu yhdestätoista mustavalkoisesta lyhytelokuvasta, jotka ovat valmistuneet yli 17 vuoden aikana pitkien elokuvien lomassa.
Byron Stroud
Byron Stroud (s. 12. helmikuuta 1969 New Westminster, Brittiläinen Kolumbia, Kanada) on metalliyhtyeiden Fear Factory ja Strapping Young Lad entinen basisti. Nykyään hän toimii yhtyeissä 3 Inches of Blood, City of Fire sekä Zimmers Hole.
Kahvia ja tupakkaa
Lyhyissä 5–10 minuutin otoksissa näyttelee useita tunnettuja näyttelijöitä ja muusikoita. Kohtauksissa he esittävät usein lähes itseään, istuvat pöydän ääressä, keskustelevat, juovat kahvia ja polttavat tupakkaa.
Itala
pienoiskuva|Peking-Pariisi -autokilpailun voittoisa Itala, ohjaimissaan auton kuljettaja / koneenkäyttäjä Ettore Guizzardi. Itala oli Torinossa toimineen ajoneuvovalmistaja Itala Fabbrica Automobili -yhtiön vuosina 1904 – 1935 valmistama automerkki. Yhtiön perusti italialainen autoilun pioneeri Matteo Ceirano vuonna 1903.
Historia
Ensimmäisenä toimintavuotenaan yhtiöllä oli tarjolla kolme mallia, 18 hv, 24 hv ja 50 hv. Vuonna 1905 aloitettiin 14,8-litraisella, viisisylinterisellä moottorilla varustetun kilpamallin valmistus. Tällä mallilla voitettiin saman vuoden Coppa Florio -autokilpailu ja vuotta myöhemmin sillä otettiin voitto Targa Florio -kisassa. Kreivi Scipione Borghese voitti 7433 cm³:n moottorilla varustetulla 35/45-mallilla vuonna 1907 pidetyn Peking-Pariisi -autokilpailun, kolmen viikon kaulalla seuraavaksi tulleeseen. Nämä autourheilun saralla saavutetut tulokset auttoivat myyntiä ja yhtiö lähti vahvaan kasvuun.
Valtaosa moottoreista oli aikakaudelle tyypilliseen tapaan ”F-head” -sivuventtiilimoottoreita, joissa imu- ja pakoventtiili on järjestetty sylinterin samalle sivulle. Yhtiö myös suunnitteli ja kokeili erilaisia teknisiä ratkaisuja kuten vaihtuvaa iskunpituutta, sekaventtiilimoottoreita, luistiventtiilimoottoreita sekä pyörivää ”Avalve”-venttiilijärjestelmää. Ennen I-maailmansotaa yhtiöllä oli tarjolla laaja mallisto erilaisia autoja. I-maailmansodan aikana Itala valmisti lisenssillä Hispano-Suiza -lentokonemoottoreita, mutta näistä koitui sille taloudellista tappiota.
Sodan päätyttyä yhtiö palasi autojen valmistuksen pariin, ennen sotaa esitellyillä malleillaan kuten esim. 25/35 hv Tipo 50:llä ja Avalve-venttiilikoneistolla varustetulla 4426 cm³:n Tipo 55:llä, mutta sodan jälkeinen talouden taantuma painoi autojen kysyntää alaspäin.
Vuonna 1924 yhtiö oli selvitystilassa ja velkojat olivat asettaneet sitä hoitamaan Fiatilta lainatun johtajan, Giulio Cesare Cappan. Hänen johdollaan otettiin tuotantoon uusi, alumiinikantisella 6-sylinterisellä OHV-moottorilla varustettu Tipo 61, joka saikin markkinoilla hyvän vastaanoton. Uuden mallin menestyksen myötä Cappa päätti palauttaa yhtiön takaisin moottoriurheilun pariin, kilpamalli Tipo 11:n avulla. Kyseessä oli hyvin edistyksellinen ja teknisesti aikaansa edellä ollut malli, jossa oli etuveto, mekaanisesti ahdettu 1050 cm³ V12-moottori ja neljän pyörän erillisripustus. Autolla ei kuitenkaan koskaan kilpailtu. Yhtiö ei I-maailmansodan jälkeen enää valmistanut puhdasverisiä kilpa-autoja, vaan kisaversiot modifioitiin vakiomalleja hyödyntäen. Kaksi Tipo 61 -mallia osallistui vuoden 1928 Le Mansin 24 tunnin ajoon ja toisella niistä otettiin voitto alle 2-litraisten luokassa.
Yhtiön taloustilanne ei parantunut ja vuonna 1929 sen osti ajoneuvovalmistaja Officine Metallurgiche e Meccaniche di Tortona (O.M.M.T.), jolloin se ottaa uuden nimen Itala SA. Yhtiö asetetaan uudestaan selvitystilaan vuonna 1931 ja se lopettaa toimintansa vuonna 1934. Yhtiö myy vielä vuonna 1935 loput varastossa olevat autonsa nimellä Itala SACA (Societa Anonima Costruzioni Automobilistiche), ennen kuin se lakkaa olemasta. Italan jäljellä olleet toiminnot myytiin Fiatille ja sulautettiin siihen.
”Avalve”-moottorit
pienoiskuva|Venttilit ja sylinterit ylhäältäpäin kuvattuna. pienoiskuva|Venttiilin asennot eri tahtien aikana. Vuonna 1905 yhtiö oli palkannut henkilöstöönsä moottori-insinööri Alberto Ballocon, jonka eräs tärkeimmistä suunnitelmista oli Italan ”Avalve”- eli venttiilitön moottori.
Avalve-järjestelmä ei ole venttiilitön sanan varsinaisessa merkityksessä, vaan rotaatioventtiilinä toimii sylinterin sivuun pystysuoraan sijoitettu putkimainen pyörivä komponentti, johon on työstetty kanavat imu- ja pakotahtien vaatimia sisään- ja uloshengityksiä varten. Venttiilin käyttö eli pyörivä liike on aikaansaatu nokka-akselia vastaavan akselin hammaspyörävälityksellä. Venttiilikomponentteja oli kaksi, jolloin yksi vastasi kahden sylinterin hengityksestä.
Avalve-järjestelmä otettiin käyttöön joissain moottorimalleissa vuonna 1912 ja sen käyttöä jatkettiin aina 1930-luvun alkuun saakka. Samaan aikaan Itala valmisti myös sivuventtiili-, luistiventtiili-, sekaventtiili- ja viimeisenä versiona myös kansiventtiilimoottoreita. Kansiventtiilimoottorit olivat käytössä Tipo 61- ja Tipo 65 Sport -malleissa, jossa oli 2-litrainen, kuusisylinterinen rivimoottori.
Entreat
Entreat on The Curen livealbumi vuodelta 1989. Se on äänitetty The Curen Prayer Tour -kiertueella 22.–24. heinäkuuta 1989 Lontoon Wembley Arenalla ja sisältää ainoastaan Disintegration-albumin kappaleita. Levy julkaistiin alun perin vain promootioversiona Ranskassa. Sen sai kaupan päälle ostaessaan vähintään kolme The Curen levyä. Tämä alkuperäinen versio ei sisältänyt kappaleita "Homesick" ja "Untitled". Myöhemmin Entreat julkaistiin Isossa-Britanniassa, myös promotionaalisena kahdeksan kappaleen versiona, joka tällä kertaa sisälsi aiemmin mainitut kappaleet. Levyn sai tällöin kaupan päälle, kun osti kaksi The Curen albumia. Levy julkaistiin kaupallisesti vasta vuonna 1991 kahdeksan kappaleen versiona.
Kappaleet
(*) Ei kaikissa versioissa.
Servet Pëllumbi
Servet Pëllumbi (s. 14. joulukuuta 1936 Korçë) on albanialainen poliitikko. Hän toimi maansa parlamentin puhemiehenä aikavälillä 30. huhtikuuta 2002 – 3. syyskuuta 2005. Hän on vaikuttanut Albanian työn puolueessa ja sitten Albanian sosialistisessa puolueessa.
Pëllumbi opiskeli vuosina 1955–1960 filosofiaa Leningradin yliopistossa ja opetti siellä sittemmin itse.
Kyle Gass
thumb|Kyle Gass thumb|Kyle Gass, Zelt Musik Festival 2017 [[Freiburg, Saksa]] Kyle Richard "Kage" Gass (s. 14. heinäkuuta 1960 Walnut Creek, Kalifornia, Yhdysvallat) on yhdysvaltalainen näyttelijä ja muusikko.
Dudley "Red" Garrett Memorial Award
Dudley ”Red” Garrett Memorial Award ojennetaan vuosittain American Hockey Leaguen parhaalle tulokkaalle. Palkinnon saaja valitaan pelaajien ja median äänestyksellä. Palkinto on nimetty toisessa maailmansodassa kuolleen ja sitä ennen AHL:ssä pelanneen Dudley Garrettin mukaan.
Kyle Gass
Hän muodostaa yhdessä Jack Blackin kanssa rock-yhtye Tenacious D:n, jossa Gass soittaa kitaraa. He ovat tehneet yhdessä myös elokuvan nimeltä Tenacious D: Maailman paras rokkibändi. Elokuvassa kuullaan paljon yhtyeen omaa musiikkia. Tenacious D tuli tutuksi 1990-luvun loppupuolella, jolloin siitä tehtiin samanniminen tv-sarja. Miehet näyttelevät yhdessä myös elokuvassa Hal ja iso rakkaus (Shallow Hal). Gass on näytellyt myös pienen sivuroolin sarjassa Frendit (Friends), jossa hän esiintyi Phoeben vanhana ystävänä.
Epic Movie
Epic Movie on vuonna 2007 ilmestynyt yhdysvaltalainen komediaelokuva, joka on jatkoa vuoden 2006 Date Movielle ja Scary Movie -sarjalle. Tällä kertaa elokuvassa parodioitiin lähes kaikkia vuosina 2005–2006 valmistuneita suuria elokuvia, kuten Jali ja suklaatehdas, Narnian tarinat: Velho ja leijona, Hurjapäät: Tokio Drift, Teräsmies, Da Vinci -koodi, Harry Potter, Pirates of the Caribbean: Kuolleen miehen kirstu, Nacho Libre, Snakes on a Plane, X-Men, Klik! ja Borat. Osansa sai myös MTV Cribs -televisiosarja. Elokuva ei saanut kriitikoilta juurikaan kehuja.
Juoni
Tarina kertoo, kuinka neljä nuorta aikuista löytää lipun, jolla he pääsevät tutustumaan Willy Wonkan herkkuja sisältävään tehtaaseen. Käy kuitenkin ilmi, ettei tehtaaseen pääseminen ollutkaan kovin hyvä asia; nyt pitäisi sitten päästä tehtaasta poiskin. He pääsevät erään kaapin läpi pakenemaan salaperäiseen Gnarniaan.
Edward kokee iloisen yllätyksen, kun hänet saapuu pelastamaan merirosvo Jack Swallows (Jack Nielee). Jackin omaperäisen toiminnan ansiosta, Edward pääsee pakenemaan Jackin mukana merirosvolaivaan. Rosvot kertovat myös millaista on olla piraatti. Lopulta selvisi, kuinka Jack olikin tehnyt sopimuksen Bitchin kanssa, joten Edward joutuu takaisin selliin.
Päästyään toivottuun tulokseen Harry Potterin luona, muut pääsevät tekemään odotetut retken Aslon luokse. Heidän pitää kuitenkin tehdä jotain vastapalvelukseksi.
Arvioita
Turun Sanomien Taneli Topeliuksen mielestä Epic Movie sortuu samaan kuin Friedberg–Selzer-parivaljakon aiemmat Scary Moviet (2000–2006) ja Date Movie (2006): sekin hukkaa niiden tavoin tilaisuutensa marssittamalla kameran eteen gagien sijaan laimeita kopioita kohteekseen ottamiensa elokuvien kohtauksista. ”Epic Moviessa hauskojen juttujen puute konkretisoituu suurin piirtein joka kolmannen kohtauksen päätteeksi esitettävään pieru- tai pissavitsiin, ikään kuin ala-asteikäisille suunnattu alapäähuumori korvaisi sketsien kehittelyvaiheessa tapahtuneita ilmiselviä laiminlyöntejä.”
Riitta Arolinna
Riitta Marjatta Arolinna (o.s. Kyntölä) (5. kesäkuuta 1944 Helsinki – 10. heinäkuuta 2007 ) oli suomalainen palloilija.
Riitta Arolinna eli ”Mösse” voitti pesäpallossa SM-kultaa 1960, 1961 ja 1962, hopeaa 1963 ja 1965 ja osallistui kahteen Itä–Länsi-otteluun.
Koripallossa Arolinna edusti Suomea kolmessa kaksoismaaottelussa, voitti tyttöjen SM-kultaa 1960 ja 1962, naisten hopeaa 1964 ja 1966 ja pronssia 1965. Käsipallossa SM-hopeaa hän sai 1962.
Luettelo valtioista asukaskohtaisen bruttokansantuotteen (reaalimuutoksen) mukaan
Tämä on luettelo valtioista asukaskohtaisen bruttokansantuotteen mukaan. Bruttokansantuote (BKT) on ilmoitettu Yhdysvaltain dollarien reaalimuutoksen eli poistetun inflaation vaikutuksen mukaan. Luettelossa on myös mukana merentakaisia alueita sekä itsehallinnollisia alueita vaikka ne eivät ole itsenäisiä valtioita.
Mustanaamio (elokuva)
Mustanaamio (The Phantom) on 7. kesäkuuta 1996 ensi-iltansa saanut toimintaseikkailu, joka pohjautuu Lee Falkin luomaan sarjakuvahahmoon, Mustanaamioon. Elokuvan pääosissa esiintyvät Billy Zane ja Kristy Swanson. Elokuvan ohjasi Simon Wincer. Elokuva perustuu osittain kahteen ensimmäiseen Mustanaamio-tarinaan, The Singh Brotherhood ja The Sky Band.
Juoni
Elokuva alkaa, kun tutkimusretkikunta rantautuu Bengalla-nimisen saaren autiolle rannalle. Tunnetun legendan mukaan sinne on kätketty Tougandan pääkalloaarre. Aarteen muodostavat kolme hohtavaa pääkalloa, ja henkilö jolla on kaikki kolme kalloa pystyy hallitsemaan maailmaa yksinvaltiaana. Pahamaineinen rikollinen Xander Drax (Treat Williams) on päättänyt saada kallot haltuunsa, hinnalla millä hyvänsä. Ainoastaan yksi mies voi pysäyttää hänet – itse vaeltava aave, kuolematon Mustanaamio.
Kuvaukset
Elokuva kuvattiin 3. lokakuuta 1995 – 13. helmikuuta 1996 muun muassa Australiassa, Thaimaassa ja Yhdysvalloissa.
Riitta Arolinna
Arolinnan veljistä Jorma Kyntölä valittiin Suomen parhaaksi pesäpalloilijaksi 1965 ja Timo on pelannut Jokerien ”miniketjussa”.
Florence Petry-Amiel
Florence Petry-Amiel (s. 29. syyskuuta 1942 Soustons, Landes, Ranska) on entinen ranskalainen korkeushyppääjä.
Petry-Amiel sijoittui Rooman 1960 olympialaisissa korkeushypyssä yhdeksänneksi tuloksella 165 cm. Vuonna 1959 hän paransi kahdesti Ranskan ennätystä: elokuussa 1959 Belgradissa hän rikkoi Anne-Marie Colchenin kymmenen vuotta vanhan ennätyksen tuloksellaan 164 cm ja lokakuussa Pariisissa hän hyppäsi tuloksen 168 cm. Jälkimmäinen säilyi Ranskan ennätyksenä kesäkuuhun 1963. Ranskan mestaruuden Petry-Amiel voitti vuonna 1961. Hän edusti CSAM Paris -seuraa ja oli pituudeltaan 181-senttinen.
Pekka Liukkonen
Pekka Liukkonen (s. 31. elokuuta 1958 ) on entinen suomalainen lentopalloilija, joka edusti urallaan Pieksämäen NMKY:tä, Salon Viestiä ja Varkauden Tarmoa.
Pekka Liukkosen poika on uimari Ari-Pekka Liukkonen. Hänen tyttärensä Sofia Liukkonen pelaa lentopalloa naisten 1-sarjassa Kausalan Yrityksen joukkueessa.
Paul Pietsch
Pietsch aloitti kilpailu-uransa vuonna 1933 Bugattilla ja Alfa Romeolla. Hän voitti Ruotsin Svenska Isloppet GP:n vuonna 1933 Hemfjärdenissä ja vuoden 34 Vallentunaloppetin jääkilpailun Vallentunasjönissä. Vuoden 1935 Saksan GP:ssä hän kilpaili Auto-Unionilla ja ollen kolmas Italian GP:ssä. Hän kilpaili Maseratilla vuonna 1937. Hänen suurin hetkensä oli Saksan GP 1939, jota hän johti vielä kaksi kierrosta ennen loppua kunnes sytytys petti. Hän putosi kilpailun kolmanneksi, mutta se oli hyvä tulos yksityiseltä tiimiltä Silver Arrowsia vastaan.
Kilpailuaikanaan Pietsch oli menestyksekäs auto- ja moottoripyörälehtien kirjoittaja ja julkaisija. Hänen yrityksensä Motor Presse Stuttgart on nykyäänkin suurin Euroopan markkinoilla teknologia ja erikoiskiinnostus-lehtien julkaisussa.
Pietsch oli kaikkien aikojen vanhimmaksi elänyt F1-kuljettaja 100 vuoden, 11 kuukauden ja 11 päivän iässä ja viimeinen elossa ollut Auto Unionin Silver Arrowsilla kilpaillut kuljettaja ja viimeinen elossa oleva ensimmäisellä F1-kaudella kilpaillut kuljettaja. Hänen poikansa Peter-Paul Pietsch kilpailee nykyään Nürburgringillä.
STT
Oy Suomen Tietotoimisto – Finska Notisbyrån Ab (lyhenne STT ) on suomalainen uutis- ja kuvatoimisto. STT:n uutisia julkaisevien lehtien yhteenlaskettu levikki on yli 2,5 miljoonaa. Uutis- ja kuvapalvelun lisäksi STT tarjoaa erilaisia palveluita muun muassa yritys- ja yhteisöviestintään.
Historiaa
STT:n varhaisimman edeltäjän Suomen Sähkösanomatoimiston perusti toimittaja Woldemar Westzynthius 1. marraskuuta 1887. Sen tuolloinen tehtävä oli lähettää palvelusta maksaneille maakuntalehdille uutisia lennätinverkon kautta. Westzynthius myi toimiston vuonna 1894 Uno Alfons Wasastjernalle, mutta viranomaiset lakkauttivat sen ensimmäisen sortokauden aikana vuonna 1902. Wasastjerna osti kuitenkin Suomen Sähkösanomatoimiston kilpailijaksi muutamaa vuotta aiemmin perustetun Suomen Uutistoimiston ja jatkoi toimintaa sen puitteissa. Vuonna 1915 Suomen Uutistoimisto ja sen kilpailija Sanomalehtien Tietotoimisto fuusioituivat, jolloin syntyi nykyinen Suomen Tietotoimisto. Kun Suomen kolmas uutistoimisto, Itä-Suomen Uutistoimisto, lopetti toimintansa pian Suomen itsenäistymisen jälkeen, STT:lle ei käytännössä jäänyt kotimaista kilpailijaa. Yhteistyö valtion kanssa ja valtiolta saatu taloudellinen tuki antoivat pian STT:n toiminnalle puolivirallisen luonteen.
Ephesia persimilis
Ephesia persimilis on yökkösten heimoon kuuluva yöperhoslaji. Sitä esiintyy läntisessä Intiassa.
STT
Historiaa
STT:n uutiset kuuluivat Yleisradion säännöllisiin radiolähetyksiin 77 vuoden ajan vuosina 1926–2003. Vuoteen 1965 saakka Yleisradiolla ei ollut lainkaan omia uutislähetyksiä vaan pelkästään STT:n uutiset.
STT osti kuvatoimisto Lehtikuvan Sanoma Newsilta 1. maaliskuuta 2010. Lehtikuva Oy, jonka STT omisti 100-prosenttisesti, fuusioitiin emoyhtiöönsä 1.1.2012. STT-Lehtikuva-brändi lyheni vuonna 2016 takaisin STT-muotoon. Lehtikuva säilyi kuitenkin itsenäisenä tuotemerkkinä, ja esimerkiksi sanomalehdissä julkaistavat uutiskuvat kreditoidaan edelleen Lehtikuvan nimiin.
Etelä-Saimaa
Etelä-Saimaa puhuu Lappeenrannan puolesta. Lehden entinen vastaava päätoimittaja Pekka Lakka muun muassa nimesi kotipaikkakuntansa "Suomen innovatiivisimmaksi kaupungiksi". Nykyään Etelä-Saimaa on Saimaan etelärannan ehdoton päälehti, kun vuonna 1927 perustettu, kuudesti viikossa ilmestynyt imatralainen Ylä-Vuoksi yhdistyi siihen vuonna 1993. Vuonna 2016 painetun lehden levikki oli 18 737 kappaletta, ja sillä oli päivittäin noin 47 000 lukijaa.
Tuomas Takala
Tuomas Takala (s. 1. lokakuuta 1984 Seinäjoki) on uransa päättänyt jääkiekkoilija, pelipaikaltaan keskushyökkääjä. Takala on S-Kiekon kasvatti, mutta siirtyi jo juniorina Ässiin. Ässissä hän voitti hopeaa SM-liigassa kaudella 2005–2006. Hän pelasi suurimman osan urastaan Ässissä, tosin hän kävi kaudella 2005–2006 pelaamassa seitsemän peliä Hermeksessä.
Takala siirtyi kaudeksi 2008–2009 Vaasan Sportiin, jossa voitti Mestiksen mestaruuden vuosina 2009 ja 2011.
Kaudella 2011–2012 Takala palasi kotiseudulleen Seinäjoelle ja pelasi 2. divisioonaa Seinäjoen Kiekko-Veljissä. Kaudeksi 2012–2013 Takala siirtyi Suomi-sarjaa pelaavan S-Kiekon riveihin.
Saavutukset
Ässät 2005–2006 Sport 2008–2009 ja 2010–2011
Etelä-Saimaa
Historia
Edistyspuoluelainen Etelä-Saimaa oli varsin poliittinen lehti ja ajoi sotienvälisenä aikana kiivaasti laillisuuslinjaa kaikenlaisia ääriliikkeitä vastaan. Toisen maailmansodan aikaan lehti kuitenkin vaihtoi omistajaa, ja samalla sen puoluekanta muuttui maalaisliittolaiseksi. Etelä-Saimaa alkoi ilmestyä joka päivä vuonna 1954. Sotien jälkeen nyt maalaisliiton (myöhemmän keskustapuolueen) maakuntalehti pysytteli epäpoliittisella linjalla muuttuen vasta 1980-luvulla kantaa ottavammaksi. Lehden pitkäaikainen päätoimittaja vuodesta 1960 aina vuoteen 1992 asti oli Lauri Sarhimaa. Väliaikaisena päätoimittajana oli Jyrki Nuottimäki ennen kuin Kari Väisänen aloitti päätoimittajana marraskuussa 1992. Pekka Lakka tuli uudelleen Etelä-Saimaan päätoimittajaksi vuonna 2006.
1990-luvun vaihteessa Etelä-Saimaa joutui taloudellisiin vaikeuksiin, ja se myytiin lopulta Sanoma Osakeyhtiölle. Useimpien maakuntalehtien luopuessa samaan aikaan puoluesidonnaisuuksistaan lakkasi Etelä-Saimaakin vuonna 1993 olemasta keskustan äänenkannattaja ja muuttui sitoutumattomaksi.
Sanoma Lehtimedian maakuntalehdet Etelä-Saimaa, Kouvolan Sanomat ja Kymen Sanomat siirtyivät tabloid-kokoon 9. huhtikuuta 2013.
Etelä-Saimaa siirtyi huhtikuussa 2014 tehdyn esisopimuksen toteutuessa Länsi-Savo-konserniin, kun Sanoma Lehtimedia Oy:stä, Sanoman painoyhtiöistä Saimaan Lehtipaino Oy:stä, Lehtikanta Oy:stä ja Länsi-Savon omistamasta Etelä-Savon Viestintä Oy:stä koottiin yksi yhtiö Kaakon Viestintä Oy. Aluksi Sanoman omistus yhtiöstä oli 49 prosenttia, mutta helmikuussa 2019 omistus siirtyi kokonaan Länsi-Savo Oy:lle. Huhtikuussa 2019 Keskisuomalainen Oyj osti Länsi-Savo Oy:n mediatoiminnot ja myös Kaakon Viestinnän.
STT
Historiaa
STT:llä oli pitkään myös ruotsinkielinen uutispalvelu (FNB). Sen toiminta lakkasi vuoden 2017 lopussa. Lakkautuksen taustalla oli ruotsinkielisten mediatalojen KSF Median ja HSS Median päätös irtisanoa sopimuksensa FNB:n kanssa. Irtisanomisen jälkeen FNB:llä ei ollut edellytyksiä jatkaa toimintaansa.
Toiminta
Vuodesta 2014 lähtien STT:n toimittajia on työskennellyt Australiassa. Sydneyssä Australian kaakkoisrannikolla toimitetaan uutisia aamu- ja päivävuoroissa eli Suomen aikaa yöllä. Järjestelyllä korvattiin Helsingin-toimituksessa tehdyt yövuorot. Lisäksi STT:llä on oma EU-asioihin keskittyvä kirjeenvaihtaja Brysselissä.
Vuoden 2019 lopulla STT alkoi moderoida uutissivustojen kommenttiosioita. Moderointipalvelun ensimmäinen asiakas oli Ilta-Sanomat, myöhemmin palvelu on laajentunut lukuisiin lehtiin. STT oli ensimmäinen uutistoimisto Euroopassa, joka ryhtyi tarjoamaan asiakasmedioilleen kommenttiosioiden moderointia laajamittaisena palveluna.
Uutistoimistotyön luonteeseen kuuluu myös muiden tiedotusvälineiden seuranta ja niiden uutisten siteeraaminen. STT:ssä pidetään kirjaa siitä, mitä kotimaisia medioita uutistoimistossa siteerataan eniten: laskennan perusteella koostettu STT:n siteeratuimmat -listaus on ilmestynyt Suomen Journalistiliiton ammattilehdessä Journalistissa vuodesta 2011 lähtien.
Leena Mäkijärvi
Mäkijärvi on koulutukseltaan kasvatustieteiden maisteri. Hän on työskennellyt muun muassa luokanopettajana, ja asiantuntijana vaikeissa avioerotapauksissa sekä kouluttanut poliiseja lapsen kuulemisesta. Hän sai sisäministeriön Valtakunnallisen turvallisuuspalkinnon 2004 yhdessä aluepoliisin kanssa ja Helsingin Seudun Mielenterveysseuran myöntämän Valtakunnallisen mielenterveyspalkinnon 2006.
Andrews Nakahara
Andrews Nakahara (s. 12. maaliskuuta 1983 Mogi das Cruzes) on brasilialainen vapaaottelija ja karateka. Hän on Kyokushinin keskisarjan maailmanmestari. Vapaaottelussa Nakahara on otellut muun muassa Kazushi Sakurabaa ja Ryō Chōnania vastaan.
Karateura
Nakahara saavutti menestystä Kyokushinissa jo 22-vuotiaana voitettuaan Etelä-Amerikan Openin lisäksi hopeaa All American Openissa ja Tokion MM-kisoissa keskisarjan mestaruuden. Hän voitti loppuottelussa Takamitsu Sakurain. Tämän jälkeen 2006 Nakahara saavutti ensimmäisen All American Openin mestaruuden voitettuaan loppuottelussa Ewerton Teixeira. 2007 Nakahara eteni jälleen loppuotteluun, jossa hän tällä kertaa hävisi mestaruuden Teixeiralle. Saman vuoden marraskuussa Nakahara oli mukana World Openissa, jossa hänen tiensä päättyi kolmannella kierroksella hävittyään Rustam Unezheville.
Vapaaottelu
Karaten jälkeen Nakahara siirtyi vapaaottelun pariin ja ottelit ensimmäiset kamppailunsa DREAM-organisaatiossa. Hänen ensimmäinen ottelu oli huhtikuussa 2008 Kazushi Sakurabaa vastaan, joka oli otellut pitkään muun muassa Pridessa. Nakahara hävisi ottelun luovutuksella ensimmäisessä erässä. Nakahara voitti tämän jälkeen seuraavat kaksi otteluaan teknisellä tyrmäyksellä Yoon Dong-sikia ja Shungo Oyamaa vastaan. Nakahara otteli viimeisen ottelunsa Dreamissa Ryō Chōnania vastaan maaliskuussa 2010, jonka hän hävisi tuomariäänin.
Vuodet 2010–2013 Nakahara otteli vaihtelevasti eri organisaatioissa, joista pääosa käytiin Etelä-Koreassa. Tuona aikana hän onnistui voittamaan kaksi ottelua ja kaksi päättyi tasapeliin.
Nakahara muutti sittemmin Yhdysvaltoihin, Floridaan, jossa hän harjoitteli Blackzilians seurassa vapaaottelua. Nakahara otteli ensimmäisen kerran Yhdysvalloissa VFC 49	-tapahtumassa, jossa hän hävisi Maki Pitololle teknisellä tyrmäyksellä toisessa erässä.
WSOF
2016 Nakahara sai sopimuksen WSOF-organisaatioon, jossa hän otteli ensimmäisen kerran heinäkuussa 2016. Nakahara voitti ensimmäisen ottelunsa Travis Doergen teknisellä tyrmäyksellä alle minuutissa. Toisessa ottelussa hän kärsi tappion hajaäänin (28–29, 28–29, 29–28) Emmanuel Walolle.
Miguel Oliveira
thumb|200px|Oliveira vuonna 2011 Miguel Ângelo Falcão de Oliveira (s. 4. tammikuuta 1995 Almada ) on portugalilainen ratamoottoripyöräilijä. Kaudella 2016 hän ajaa Moto2-luokassa Leopard Racing -tallin pyörällä.
125 cc/Moto3 (2011–2015)
Yhdeksänvuotiaana kilpailemisen aloittanut Oliveira debytoi 125-kuutioisten luokassa MM-sarjassa kaudella 2011. Ensimmäiset palkintokorokesijoituksensa hän saavutti seuraavalla kaudella.
Jääpallon alle 17-vuotiaiden naisten maailmanmestaruuskilpailut
Jääpallon alle 17-vuotiaiden naisten maailmanmestaruuskilpailut on Kansainvälisen jääpalloliiton järjestämä alle 17-vuotiaiden naisten maajoukkueiden kansainvälinen jääpalloturnaus. Turnaus järjestettiin ensimmäisen kerran 2009. Alle 17-vuotiaiden naisten maailmanmestaruudesta pelataan joka toinen vuosi.
Alle 17-vuotiaiden naisten MM-kilpailuiden menestynein maa on Ruotsi kolmella mestaruudellaan. Venäjä on voittanut yhden mestaruuden.
Miguel Oliveira
Moto2 (2016–)
Kaudeksi 2016 Oliveira siirtyy Moto3-luokasta askeleen ylemmäksi Moto2-luokkaan, jossa hän ajaa Leopard Racing -tallissa.
Yleinen sauna
280px|thumb|Jokelan sauna [[Oulussa, kuva 1930-luvulta.]] Yleinen sauna tarkoittaa saunaa, joka on maksua vastaan kenen tahansa käytettävissä. Yleinen sauna on syntynyt hygieniatarpeiden täyttämiseksi kaupungeissa, kun yksittäisten asuntojen tai talojenkaan varustukseen ei kuulunut asukkaille tarkoitettua saunaa eikä nykyisenkaltaisia kylpyhuoneitakaan tunnettu. Yleinen sauna oli tällöin monelle ainoa käytännöllinen mahdollisuus huolehtia hygieniasta perusteellisesti. Toisaalta yleisiä saunoja voitiin myös pitää tautien ja epäsiveellisyyden levittäjinä.